wannaphong/clean_thaiwikipedia huggingface dataset:
# ซูเปอร์มหาวิทยาลัยโลก
ซูเปอร์มหาวิทยาลัยโลก   เป็นนโยบายทางด้านการศึกษาของประเทศญี่ปุ่น ที่ริเริ่มโดยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี ในการผลักดันให้มหาวิทยาลัยชั้นนำของญี่ปุ่น สามารถแข่งขันในเวทีโลกได้ นโยบายซูเปอร์มหาวิทยาลัยโลกริเริ่มครั้งแรกในปี พ.ศ. 2552 โดยนายกรัฐมนตรี ชินโซ อะเบะ

 สมาชิก (กลุ่ม A) 
 สถาบัน ที่ตั้ง จำนวนนักศึกษาภาคปรกติ ก่อตั้ง มหาวิทยาลัยฮกไกโด (Hokkaido University) เมืองซัปโปะโระ จังหวัดฮกไกโด 11,153 พ.ศ. 2419 เป็นวิทยาลัยการเกษตรซัปโปะโระ (Sapporo Agricultural College) 
พ.ศ. 2461 เป็นมหาวิทยาลัยหลวงฮกไกโด (Hokkaido Imperial University) มหาวิทยาลัยเคียวโตะ (Kyoto University) เมืองเคียวโตะ จังหวัดเคียวโตะ 13,064 พ.ศ. 2440 เป็นมหาวิทยาลัยหลวงเคียวโตะ (Kyoto Imperial University) มหาวิทยาลัยคีวชู (Kyushu University) เมืองฟุกุโอะกะ จังหวัดฟุกุโอะกะ 11,689 พ.ศ. 2454 เป็นมหาวิทยาลัยหลวงคีวชู (Kyushu Imperial University) มหาวิทยาลัยนะโงะยะ (Nagoya University) เมืองนะโงะยะ จังหวัดไอชิ 9,818 พ.ศ. 2482 เป็นมหาวิทยาลัยหลวงนะโงะยะ (Nagoya Imperial University) มหาวิทยาลัยโอซะกะ (Osaka University) เมืองซุอิตะ จังหวัดโอซะกะ 12,229 พ.ศ. 2474 เป็นมหาวิทยาลัยหลวงโอซะกะ (Osaka Imperial University) มหาวิทยาลัยโทโฮะกุ (Tohoku University) เมืองเซ็นได จังหวัดมิยะงิ 10,692 พ.ศ. 2450 เป็นมหาวิทยาลัยหลวงโทโฮะกุ (Tohoku Imperial University) มหาวิทยาลัยโตเกียว (University of Tokyo) เขตบุงเกียว  มหานครโตเกียว 14,711 พ.ศ. 2420 เป็นมหาวิทยาลัยหลวง (Imperial University) สถาบันเทคโนโลยีแห่งโตเกียว (Tokyo Institute of Technology) เมะงุโระ  มหานครโตเกียว 10,036 พ.ศ. 2424 เป็นโรงเรียนอาชีวศึกษาโตเกียว (Tokyo Vocational School) มหาวิทยาลัยสึกุบะ (Tsukuba University) สึกุบะ จังหวัดอิบะระกิ 16,459 พ.ศ. 2415 เป็นมหาวิทยาลัยครูแห่งโตเกียว (Tokyo University of Education) มหาวิทยาลัยแพทย์ศาสตร์และทันตแพทย์แห่งโตเกียว (Tokyo Medical and Dental University) เขตบุงเกียว  มหานครโตเกียว 3,044 พ.ศ. 2471 เป็นโรงพยาบาลเอะระกุ (Eiraku Hospital) มหาวิทยาลัยเคโอ (Keio University) มินะโตะ  มหานครโตเกียว 33,825 พ.ศ. 2401 เป็นโรงเรียนตะวันตกศึกษา(School of Western studies) มหาวิทยาลัยวะเซะดะ (Waseda University) ชินจูกุ  มหานครโตเกียว 44,756 พ.ศ. 2425 เป็นมหาวิทยาลัยวะเซะดะ(Waseda University) มหาวิทยาลัยฮิโระชิมะ (Hiroshima University) นครฮิโระชิมะ จังหวัดฮิโระชิมะ 16,436 พ.ศ. 2492 เป็นมหาวิทยาลัยจังหวัดฮิโระชิมะ(Hiroshima Prefecture University)
# ลูว์กา ดีญ
ลูว์กา ดีญ (เกิดวันที่ 20 กรกฎาคม ค.ศ. 1993) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งแบ็กซ้ายให้กับแอสตันวิลลาและทีมชาติฝรั่งเศส
# จอห์น มอนทากิว เอิร์ลที่ 4 แห่งแซนด์วิช
จอห์น มอนทากิว เอิร์ลที่ 4 แห่งแซนด์วิช  เป็นรัฐบุรุษชาวอังกฤษ ดำรงตำแหน่งทางทหารและตำแหน่งทางการเมืองที่สำคัญอย่าง เจ้ากระทรวงทหารเรือ, อธิบดีกรมไปรษณีย์, รัฐมนตรีว่าการกระทรวงเหนือ อย่างไรก็ตาม ผู้คนจดจำเขามากที่สุดในฐานะที่เป็นผู้คิดค้นอาหารยอดนิยมอย่างแซนด์วิช

จอห์น มอนทากิว เกิดใน ค.ศ. 1718 เป็นบุตรของ เอ็ดเวิร์ด มอนทากิว ไวเคานต์ฮินชิงบูร์ก บิดาของเขาถึงแก่อนิจกรรมขณะเขามีอายุได้ 4 ขวบทำให้เขากลายเป็นทายาทของตระกูล และเมื่อปู่ของเขา เอิร์ลที่ 3 แห่งแซนด์วิช ถึงแก่อนิจกรรมใน ค.ศ. 1729 เขาก็รับสืบทอดตำแหน่งเอิร์ลแห่งแซนด์วิชต่อขณะมีอายุ 10 ขวบ เขาเข้ารับการศึกษาที่วิทยาลัยอีตันและวิทยาลัยทรินิตี เคมบริดจ์"Montagu, John (MNTG735J)". A Cambridge Alumni Database. University of Cambridge. ใน ค.ศ. 1739 เขาได้เข้าเป็นสมาชิกสภาขุนนางจากการเข้าฝากตัวกับดยุกแห่งเบดฟอร์ด ขุนนางที่ร่ำรวยและทรงอิทธิพลมากในสภา ต่อมาใน ค.ศ. 1744 เขาก็เข้าดำรงตำแหน่งในรัฐบาลของเฮนรี เพแลม โดยคำเชิญของดยุกแห่งเบดฟอร์ด

ในหนังสือ Tour to London ของปิแยร์-ฌ็อง กรอเล กวีท่องเที่ยวชาวฝรั่งเศส ได้กล่าวว่า ท่านลอร์ดแซนด์วิชนั้นถือเป็นนักเล่นไพ่ชั้นเซียนและเขาไม่ค่อยมีเวลาที่จะปลีกตัวจากโต๊ะพนันไปรับประทานอาหารHexmaster's Factoids: Sandwich เขาจึงบอกกล่าวแก่คนรับใช้ให้นำเนื้อสองแผ่นที่ประกอบด้วยขนมปังสองแผ่นมาให้เขา และกลายเป็นที่ชินตาในบรรดาสหายนักพนัน ในที่สุดก็เริ่มมีคนอื่นทำตามโดยมักจะสั่งว่า "เอาเหมือนกับแซนด์วิช!" ในที่สุดประโยคก็ถูกกร่อนเหลือเพียง "แซนด์วิช"Sandwiches, History of Sandwiches
# ฟ็อลคส์ฮัลเลอ
310px|thumb|ภาพจำลองอาคารฟ็อลคส์ฮัลเลอ ซึ่งตั้งอยู่หลังอาคารไรชส์ทาค
ฟ็อลคส์ฮัลเลอ  หรือเรียกอีกอย่างว่า  โกรเซอฮัลเลอ  เป็นอาคารศาลาประชาชนแบบโดมขนาดมหึมา ออกแบบโดยอัลแบร์ท ชแปร์ สถาปนิกของอดอล์ฟ ฮิตเลอร์ ฮิตเลอร์มีวิสัยทัศน์ที่จะสร้างอาคารหลังนี้ขึ้นในกรุงเบอร์ลินภายหลังเยอรมันได้รับชัยชนะในสงครามโลกครั้งที่สอง โดยวางให้เป็นศูนย์กลางของนครเจอร์แมเนีย ซึ่งฮิตเลอร์หมายมั่นจะให้เป็นเมืองหลวงของโลก

หากสร้างเสร็จ อาคารหลังนี้จะกลายเป็นอาคารโดมที่ใหญ่ที่สุดในโลก ตัวอาคารมีความกว้างและยาว 315 เมตร มีความสูงจากฐานถึงยอดโดม 290 เมตร ตัวโดมของฟ็อลคส์ฮัลเลอมีเส้นผ่าศูนย์กลาง 250 เมตร และสูง 74 เมตร

 แหล่งข้อมูลอื่น 
Breker, Arno (1970). Patis, Hitler et moi. Paris: Presses de la Cité.
Giesler, Hermann (1977). Ein anderer Hitler: Bericht seines Architekten: Erlebnisse, Gespräche, Reflexionen (2nd ed.). Leoni am Starnberger See: Druffel. ISBN 3-8061-0820-X.
Larsson, Lars Olof (1998). Albert Speer: Plan de Berlin, 1937-1943. [S.I.]: Aam. ISBN 2-87143-034-9.
# แผนสี่ปี
แผนสี่ปี (Four Year Plan) เป็นหนึ่งในมาตรการทางเศรษฐกิจที่ได้ริเริ่มโดยอดอล์ฟ ฮิตเลอร์ ซึ่งได้มอบหมายให้จอมพลไรช์ แฮร์มันน์ เกอริงในการดูแลรับผิดชอบ เกอริงได้รับการแต่งตั้งให้เป็นผู้มีอำนาจเต็มแห่งไรช์ (Reich Plenipotentiary) ซึ่งมีอำนาจหน้าที่ในการกำหนดอำนาจหน้าที่ของสมาชิกคณะรัฐมนตรี รวมถึงรัฐมนตรีว่าการกระทรวงการเศรษฐกิจ, รัฐมนตรีว่าการกระทรวงกลาโหม และรัฐมนตรีว่าการกระทรวงเกษตร แผนงานนี้เป็นหนึ่งในหลายแผนงานของรัฐบาลที่คิดขึ้นโดยฮิตเลอร์และพรรคนาซี ซึ่งรวมถึงหน่วยงานต่างๆ เช่น องค์การท็อดท์ และการรวมตัวกันของหน่วยเอ็สเอ็สและกองกำลังตำรวจเยอรมัน รวมถึงตำรวจลับเกสตาโพภายใต้บัญชาการของไฮน์ริช ฮิมม์เลอร์

วัตถุประสงค์หลักของแผนสี่ปีคือ การจัดหาอาวุธของเยอรมนีและเพื่อเตรียมความพร้อมสำหรับการพึ่งพาตัวเองในระยะเวลาสี่ปี,นับตั้งแต่ปี ค.ศ. 1936-1940.นอกเหนือจากการเน้นย้ำในการสร้างการป้องกันทางทหารของประเทศขึ้นมาใหม่,โดยไม่คำนึงถึงข้อจำกัดที่ได้กำหนดต่อเยอรมนีโดยสนธิสัญญาแวร์ซาย ภายหลังจากที่เยอรมนีได้พ่ายแพ้ในสงครามโลกครั้งที่หนึ่ง แผนสี่ปีได้พยายามในการลดการว่างงาน, เพิ่มการผลิตเส้นใยสังเคราะห์, การรับรองโครงการงานทางสาธารณะภายใต้การดูแลของฟริทซ์ ท็อดท์, เพิ่มการผลิตรถยนต์, ริเริ่มโครงการอาคารและสถาปัตยกรรมจำนวนมาก และการพัฒนาขยายต่อระบบทางหลวงเอาโทบาน

ด้วยความวิตกกังวลต่อปฏิกิริยาจากนักอุตสาหกรรมและนักการเงินทั่วไปจากการเพิ่มโอนมาเป็นของรัฐของเศรษฐกิจของเยอรมนี,"บันทึกการประชุมแผนสี่ปี"ของฮิตเลอร์ในปี ค.ศ. 1936, ได้เรียกร้องจากไรชส์ทาคต่อการประกาศใช้"กฎหมายว่าด้วยการประหารชีวิตเพื่อก่อวินาศกรรมทางเศรษฐกิจ."

 แหล่งข้อมูลอื่น 
Bullock, Alan. (1991) Hitler and Stalin: Parallel Lives New York: Knopf. p.426 ISBN 0-394-58601-8
Lucy Dawidowicz, A Holocaust Reader, New York: Behrman House, 1976, p. 32
Bullock, Alan. (1991) Hitler and Stalin: Parallel Lives New York: Knopf. pp.440-444 ISBN 0-394-58601-8
R.J. Overy, War and Economy in the Third Reich, Oxford University Press, 1994, p.16.
# ฟูจิวาระ โนะ ทาดามิชิ
ฟูจิวาระ โนะ ทาดามิชิ (; 15 มีนาคม 1640 - 13 มีนาคม 1707) ขุนนางชั้นผู้ใหญ่ในช่วงปลาย ยุคเฮอัง เป็นบุตรชายคนโตของ คัมปะกุ ฟูจิวาระ โนะ ทาดาซาเนะ และเป็นหนึ่งในสมาชิกของ ตระกูลฟูจิวาระ ตระกูลที่ทรงอำนาจมากที่สุดในราชสำนักขณะนั้น

ในสงคราม กบฏปีโฮเง็ง เมื่อ พ.ศ. 1699 ทาดามิชิได้เข้าร่วมทางฝั่ง จักรพรรดิโกะ-ชิรากาวะ ขณะที่น้องชายของทาดามิชิคือ ฟูจิวาระ โนะ โยรินางะ ไปเข้ากับทางฝั่งอดีต จักรพรรดิซูโตกุ
# โฮโจ มาซาโกะ
โฮโจ มะซะโกะ (; 1699 – 16 สิงหาคม 1768)  มิได คนแรกอย่างเป็นทางการของญี่ปุ่นเป็นภริยาเอกของ มินาโมโตะ โนะ โยริโตโมะ ปฐมโชกุนแห่ง รัฐบาลโชกุนคามากูระ และเป็นมารดาของโชกุนคนที่ 2 และคนที่ 3 คือ มินาโมโตะ โนะ โยริอิเอะ และ มินาโมโตะ โนะ ซาเนโตโมะ
# ฟุจิวะระ โนะ โยะรินะงะ
ฟุจิวะระ โนะ โยะรินะงะ (พฤษภาคม 1663 – 1 สิงหาคม 1699) ขุนนางชั้นผู้ใหญ่ในช่วงปลาย ยุคเฮอัง ในตำแหน่ง อูไดจิง หรือ มหาเสนาบดีฝ่ายขวา และเป็นหนึ่งในสมาชิกของ ตระกูลฟูจิวาระ ตระกูลที่ทรงอำนาจมากที่สุดในราชสำนักขณะนั้น

โยะรินะงะเกิดเมื่อ พ.ศ. 1663 เป็นบุตรชายของ คัมปะกุ ฟุจิวะระ โนะ ทะดะซะเนะ และเป็นน้องชายของ ฟุจิวะระ โนะ ทะดะมิชิ ซึ่งโยะรินะงะก้าวหน้าในตำแหน่งอย่างรวดเร็วโดยได้รับตำแหน่ง ไนไดจิง หรือ มหาเสนาบดีฝ่ายกลาง เมื่อ พ.ศ. 1680 ขณะอายุเพียง 17 ปี และได้รับตำแหน่ง ซะไดจิง หรือ มหาเสนาบดีฝ่ายซ้าย เมื่อ พ.ศ. 1693 ขณะอายุเพียง 30 ปีและได้เป็นพระสัสสุระ (พ่อตา) เพราะธิดาบุญธรรมของเขาคือ ฟุจิวะระ โนะ ทะชิ ได้เข้าพิธีอภิเษกกับ จักรพรรดิโคะโนะเอะ ทำให้จักรพรรดิโคะโนะเอะกลายเป็นเพียงจักรพรรดิหุ่นเชิดเพราะอำนาจที่แท้จริงอยู่ที่โยะรินะงะดังเช่นที่อดีต จักรพรรดิโทะบะ พระราชบิดาของจักรพรรดิโคะโนะเอะเคยเป็นซึ่งโยะรินะงะมีบุตรชายที่สำคัญอยู่ 2 คนคือ ฟุจิวะระ โนะ โมะโระนะงะ (1681–1734) ที่ในเวลาต่อมาได้เป็น ไดโจไดจิง และ ฟุจิวะระ โนะ คะเนะนะงะ (1681–1701) 

ในสงคราม กบฏปีโฮเง็ง เมื่อ พ.ศ. 1699 โยะรินะงะได้ไปสนับสนุนอดีต จักรพรรดิซุโตะกุ ขณะที่พี่ชายของเขาคือทะดะมิชิไปสนับสนุนทางฝั่ง จักรพรรดิโกะ-ชิระกะวะ ซึ่งโยะรินะงะก็ได้ถูกสังหารในที่รบเมื่อวันที่ 1 สิงหาคม พ.ศ. 1699 ขณะอายุเพียง 36 ปี
# ฟูจิวาระ โนะ ยาซูโกะ
ฟุจิวะระ โนะ ยะซุโกะ (; 1638 – 10 มกราคม 1699) จักรพรรดินีแห่งญี่ปุ่นโดยพระองค์เป็น โคโง (Kōgō) หรือ จักรพรรดินีรอง ใน จักรพรรดิโทะบะ จักรพรรดิองค์ที่ 73 

จักรพรรดินียะซุโกะประสูติเมื่อ พ.ศ. 1638 เป็นธิดาคนโตของ ฟุจิวะระ โนะ ทะดะซะเนะ และเป็นพี่สาวของ ฟุจิวะระ โนะ ทะดะมิชิ และ ฟุจิวะระ โนะ โยะรินะงะ
# เคนตาอุสที่ 2
เคนตาอุสที่ 2 (2,475 ปีก่อนคริสตกาล - 2,445 ปีก่อนคริสตกาล) เป็นราชินีแห่งอียิปต์ เธอเป็นภรรยาของฟาโรห์เนเฟออิร์คาเรของราชวงศ์ที่ห้า เธอเป็นแม่ของฟาโรห์เนเฟเรเฟรและนูเซอร์เร ไออิน
# วาบีชึน
วาบีชึน  เป็นเมืองทางเหนือของประเทศโปแลนด์ อย่ในเขตจังหวัดกูยาวือ-ปอมอแช มีเนื้อที่ 2.89 ตารางกิโลเมตร ในปี ค.ศ 2006 มีประชากร 4,473 คน เมืองตั้งอยู่บนแม่น้ำนอแตช ใกล้กับเมืองชญิน

ในช่วงปลายสงครามโลกครั้งที่สองเมืองได้ถูกยึดครองโดยกองทัพแดงในปี ค.ศ. 1945 ต่อมาเมืองได้อยู่ภายใต้การปกครองของสาธารณรัฐประชาชนโปแลนด์ หลังจากที่มีการขับไล่ประชากรชาวเยอรมันออกจากเมือง เมืองได้อยู่ภายใต้การปกครองของประเทศโปแลนด์

 แหล่งข้อมูลอื่น 
 Town website
# นาธัน
นาธัน (รุ่งโรจน์ประมาณ 1000 ปีก่อนคริสตกาล) เป็นบุคคลในคัมภีร์ฮีบรู เป็นหนึ่งในผู้เผยพระวจนะของพระเป็นเจ้าซึ่งมีชีวิตอยู่ในรัชสมัยของกษัตริย์ดาวิดและกษัตริย์ซาโลมอนแห่งอิสราเอล

ในหนังสือซามูเอล 2 ระบุว่า ครั้นเมื่อกษัตริย์ดาวิดดำริจะสร้างวิหารสำหรับเก็บหีบแห่งพระเจ้า พระยาเวห์ทรงใช้ให้นาธันมาบอกกษัตริย์ดาวิดว่ายังไม่ต้องสร้าง เพราะหลังจากที่ดาวิดตาย ลูกหลานของดาวิดจะเป็นคนสร้างให้เอง2 ซามูเอล 7 พระคัมภีร์ฉบับมาตรฐาน 2011 (THSV)

หนังสือพงศ์กษัตริย์ กล่าวว่าเมื่อครั้นเจ้าชายอา‌โด‌นี‌ยาห์ พระราชโอรสองค์โตของกษัตริย์ดาวิดประกาศตนขึ้นเป็นกษัตริย์ นาธันเป็นหนึ่งในบุคคลที่ไม่สนับสนุนอา‌โด‌นี‌ยาห์ และหันไปร่วมมือกับพระนางบัท‌เช‌บาเพื่อชิงบัลลังก์คืนมาให้เจ้าชายซาโลมอน ผู้ซึ่งกษัตริย์ดาวิดเคยรับปากกับพระยาเวห์ว่าจะยกให้เป็นกษัตริย์ต่อจากพระองค์1 พงศ์กษัตริย์ 1 พระคัมภีร์ฉบับมาตรฐาน 2011 (THSV)

หนังสือพงศาวดาร นาธันเป็นคนบันทึกเหตุการณ์ทางประวัติศาสตร์ต่าง ๆ ในรัชสมัยของกษัตริย์ดาวิดและกษัตริย์ซาโลมอน
# เจ้าชายอะเมเดโอ ดยุกที่ 5 แห่งออสตา
เจ้าชายอะเมเดโอ ดยุกที่ 5 แห่งโอสตา  เป็นพระโอรสเพียงพระองค์เดียวในเจ้าชายไอโมน ดยุกที่ 4 แห่งโอสตา และเจ้าหญิงไอรีน ดัชเชสแห่งโอสตา พระมารดาของพระองค์ เป็นพระราชธิดาในสมเด็จพระราชาธิบดีคอนสแตนตินที่ 1 แห่งกรีซ กับเจ้าหญิงโซเฟียแห่งปรัสเซีย หลังจากพระบิดาของพระองค์สิ้นพระชนม์ พระองค์จึงสืบพระอิสริยยศเป็น ดยุกที่ 5 แห่งโอสตา พระองค์เสกสมรสจำนวน 2 ครั้ง มีพระบุตร 3 พระองค์ ทั้งนี้พระองค์ยังเป็นพระบิดาใน เจ้าชายไอโมน ดยุกแห่งอาพูเลีย
# สมเด็จพระอัยยิกาเจ้า
สมเด็จพระอัยยิกาเจ้า เป็นพระอิสริยยศของพระอัยยิกา (ย่า) ของพระเจ้าแผ่นดินพระองค์ปัจจุบัน ซึ่งเป็นพระอัครมเหสีของพระเจ้าแผ่นดินในรัชกาลก่อน ๆ และยังมีพระชนมชีพอยู่ โดยแต่ละประเทศ เรียกพระอิสริยยศแตกต่างกัน ดังนี้
 ในประเทศจีน เรียกตำแหน่งนี้ว่า ไทฮองไทเฮา หรือ ไท่หวงไท่โฮ่ว เช่น จักรพรรดินีเซี่ยวจฺวัง
 ในประเทศญี่ปุ่น เรียกตำแหน่งนี้ว่า ไทโคไทโง 
 ในอาณาจักรโชซ็อน เรียกตำแหน่งนี้ว่า แทวังแทบี เช่น พระนางช็องฮี, พระนางซุนว็อน
 ในอาณาจักรล้านนา เรียกตำแหน่งนี้ว่า มหาเทวีเจ้าตนย่า เช่น พระนางสิริยศวดีเทวี
 ในประเทศไทย เรียกตำแหน่งนี้ว่า สมเด็จพระอัยกีเจ้า เช่น สมเด็จพระอัยกีเจ้า กรมพระเทพามาตย์ หรือ สมเด็จพระอัยยิกาเจ้า เช่น สมเด็จพระศรีสวรินทิราบรมราชเทวี พระพันวัสสาอัยยิกาเจ้า
# ฟูจิวาระ โนะ ทาชิ
ฟูจิวาระ โนะ ทาชิ (藤原多子; 1683 – 19 มกราคม 1745) จักรพรรดินีแห่งญี่ปุ่นซึ่งในครั้งแรกพระองค์เป็น จักรพรรดินีรอง หรือ โคโง (皇后) ใน จักรพรรดิโคโนเอะ กระทั่งครั้งที่ 2 พระองค์ได้มาเป็นจักรพรรดินีใน จักรพรรดินิโจ ทำให้พระองค์ถูกเรียกว่า จักรพรรดินี 2 รุ่น โดยพระองค์เป็นธิดาบุญธรรมของ ฟุจิวะระ โนะ โยะรินะงะ ขุนนางที่กำลังเรืองอำนาจในราชสำนักขณะนั้น

 พระประวัติ 
จักรพรรดินีทะชิประสูติเมื่อ พ.ศ. 1683 เป็นธิดาของ คินโยชิ โทกูไดจิ ต่อมาพระองค์ได้รับการอุปการะให้เป็นธิดาบุญธรรมของโยะรินะงะเนื่องจากได้แต่งงานกับ ซะชิโกะ ซึ่งเป็นมีศักดิ์เป็นป้าของจักรพรรดินีทะชิ

ต่อมาพระองค์ได้เข้าพิธีอภิเษกเป็นจักรพรรดินีในจักรพรรดิโคะโนะเอะเมื่อ พ.ศ. 1693 ขณะพระชนมายุเพียง 10 พรรษาเมื่อจักรพรรดิโคะโนะเอะสวรรคตอย่างกะทันหันใน พ.ศ. 1698 จักรพรรดินีทะชิก็เสด็จออกจากพระราชวังไปประทับอย่างสันโดษกระทั่ง พ.ศ. 1703 ขณะพระชนมายุเพียง 20 พรรษาพระองค์ก็ถูกเรียกกลับพระราชวังเพื่อไปเป็นจักรพรรดินีของจักรพรรดินิโจทำให้พระองค์เป็นจักรพรรดินีพระองค์เดียวในประวัติศาสตร์ของญี่ปุ่นที่เป็นจักรพรรดินีถึง 2 ครั้ง 2 รัชสมัยและสุดท้ายพระองค์ได้รับการสถาปนาเป็น พระพันปีหลวง (taikōtaigō) ของญี่ปุ่น

เมื่อจักรพรรดินิโจสวรรคตอย่างกะทันหันใน พ.ศ. 1708 จักรพรรดินีทะชิก็เสด็จออกจากพระราชวังและออกผนวชเป็นชีโดยพระองค์มีพระปรีชาสามารถทางด้านงานเขียนและด้านดนตรีก่อนจะสิ้นพระชนม์ในวันที่ 19 มกราคม พ.ศ. 1745
# มินาโมโตะ โนะ ทาเมโยชิ
มินาโมโตะ โนะ ทาเมโยชิ (; 1639 – 17 สิงหาคม 1699) ผู้นำตระกูลมินาโมโตะ ในช่วงสงครามกบฏปีโฮเง็ง เป็นหลานชายของมินาโมโตะ โนะ โยชิอิเอะ และเป็นบิดาของ มินาโมโตะ โนะ โยชิโตโมะและมินาโมโตะ โนะ ทาเมโตโมะ โดยทาเมโยชิเป็นที่รู้จักในนาม มุตสึ ชิโร (Mutsu Shirō)

ภายหลังจากสงครามกบฏปีโฮเง็งจบสิ้นลงเมื่อวันที่ 16 สิงหาคม พ.ศ. 1699 จักรพรรดิโกะ-ชิรากาวะ ได้มีพระบัญชาให้โยชิโตโมะประหารชีวิตทาเมโยชิเมื่อวันที่ 17 สิงหาคม พ.ศ. 1699 ขณะที่ทาเมโตโมะน้องชายของโยชิโตโมะหนีรอดไปได้
# มินาโมโตะ โนะ โยชิอิเอะ
มินาโมโตะ โนะ โยชิอิเอะ (1582 – 4 สิงหาคม 1649) ซามูไรจาก ตระกูลมินาโมโตะ ซึ่งมีบทบาทสำคัญในการรบหลายครั้งจนได้รับการแต่งตั้งให้เป็น ชินจุฟุโชกุน หรือ จอมทัพปกป้องด้านเหนือ
# งูทะเล (สัตว์ประหลาด)
งูทะเล  เป็นสัตว์ประหลาดที่พบในทะเลหรือในแหล่งน้ำต่าง ๆ ทั่วโลก ซึ่งยังพิสูจน์หรือจัดอันดับไม่ได้ว่าเป็นสัตว์ชนิดใด  โดยมากเป็นสัตว์ที่มีลำตัวยาวคล้ายงูทะเล 

การพบเห็นและพิสูจน์งูทะเลได้รับรายงานเป็นเวลาหลายร้อยปีและยังคงอ้างว่าพบเห็นในทุกวันนี้  นักสัตว์ลึกลับวิทยา บรูซ แคมเพจน์ ระบุว่ามีมากกว่า 1,200 รายที่พบเห็นงูทะเล (แต่ไม่มีหลักฐานยืนยันได้ชัดเจน)  ปัจจุบันเชื่อกันว่าการพบสัตว์ที่มีลักษณะดังกล่าวสามารถอธิบายได้ดีที่สุดว่าเป็นสัตว์ที่รู้จักกันดี เช่น ปลาปอด, ปลาออร์,  วาฬหรือปลาฉลาม (โดยเฉพาะปลาฉลามครุย) รวมถึงสัตว์อย่างอื่น เช่น ปลาสเตอร์เจียน, ปลาฉลามบาสกิน, ปลาไหล, สาหร่ายทะเล หรือหมึกยักษ์   นักสัตว์ลึกลับวิทยาบางคนได้ชี้ให้เห็นว่างูทะเลเป็นสัตว์ทะเลในยุคก่อนประวัติศาสตร์ที่ยังคงสืบทอดเผ่าพันธุ์มาจนถึงปัจจุบัน เช่น เพลสิโอซอร์, โมซาซอร์ หรือสัตว์เลื้อยคลานทะเลชนิดอื่น ๆ จากมหายุคมีโซโซอิค  ซึ่งเป็นแนวความคิดที่มักเกี่ยวข้องกับสัตว์ประหลาดในทะเลสาบเช่น สัตว์ประหลาดล็อกเนสส์Sue Hamilton, Monsters, page 24 (ABDO Publishing Company, 2007). ISBN 978-1-59928-771-3

ตัวอย่างงูทะเล
แคดโบโรซอรัส
สัตว์ประหลาดล็อกเนสส์
โอโกโปโก
สเตอส์โจด์จูเรต
# คูโจ ชุนชิ
คูโจ ชุนชิ (25 มิถุนายน ค.ศ. 1209 – 22 ตุลาคม ค.ศ. 1233) มีอีกพระนามว่า โซเฮกิมงอิง (藻璧門院) เป็นจักรพรรดินีญี่ปุ่นผู้เป็นพระมเหสีในจักรพรรดิโกะ-โฮริกาวะ 

ก่อนที่พระนางจะสวรรคต สตรีในราชสำนักได้ย้ายร่างของพระนางไปยังห้องแยก โดยพระนางสวมกาสาวพัสตร์ ถูกโกนพระเศียร และมีการวางจูซุบนพระหัตถ์

พระราชโอรสธิดา: 

พระราชโอรสองค์แรก: เจ้าชายมิตสึฮิโตะ (秀仁親王) (จักรพรรดิชิโจ)
พระราชธิดาองค์ที่ 4: เจ้าหญิงโฮชิ (暤子内親王)
# สัตว์ประหลาดทะเลสาบ
สัตว์ประหลาดทะเลสาบ  เป็นสัตว์ประหลาดที่ปรากฏในแหล่งน้ำจืดต่าง ๆ ทั่วโลก เช่น หนอง, บึง, ทะเลสาบ, แม่น้ำ ตามคติชนวิทยาของแต่ละชนชาติ  โดยที่เป็นที่รู้จักกันดีคือ สัตว์ประหลาดล็อกเนสส์ หรือเนสซี ในทะเลสาบเนสส์ ของสกอตแลนด์ อย่างไรก็ดีสัตว์ประหลาดทะเลสาบมักมีความเกี่ยวข้องกับสัตว์ประหลาดทะเลSue Hamilton, Monsters, page 24 (ABDO Publishing Company, 2007). ISBN 978-1-59928-771-3

มีคำอธิบายในเชิงเหตุผลโดย เบน เรดฟอร์ด และโจ นิกเกิล นักสัตว์ประหลาดวิทยาว่า การที่พบเห็นสิ่งที่ทำให้เข้าใจว่าเป็นสัตว์ประหลาดทะเลสาบ เป็นการมองเห็นหรือตีความภาพผิดพลาดไป อาจจะเป็น นาก หรือวัตถุอย่างอื่นในน้ำ หรือตามคำอธิบายของนักวิทยาศาสตร์แห่งคณะวิทยาศาสตร์ จุฬาลงกรณ์มหาวิทยาลัย อธิบายว่าเป็นเพียงคลื่นนิ่งที่ปรากฏขึ้นบนผิวน้ำ

นักธรรมชาติวิทยาและนักเขียนชาวสวีเดน เบนจต์ สโตเกรน อธิบายในปี ค.ศ. 1980 ว่า  ความเชื่อเรื่องสัตว์ประหลาดทะเลสาบมีการเปลี่ยนแปลงไปตามช่วงเวลาในประวัติศาสตร์ รายงานที่เก่าเก่ามักรายงานถึงการปรากฏตัวของเคลพี ปิศาจที่คล้ายม้า แต่รายงานที่ทันสมัยกว่ามักปรากฏว่าเป็น สัตว์เลื้อยคลานหรือไดโนเสาร์หรือหมึกยักษ์ และสโตเกรนสรุปว่าเคลพีได้กลายเป็นทะเลสาบสัตว์ประหลาดที่มีรูปลักษณ์คล้ายสัตว์เลื้อยคลานนับตั้งแต่มีการค้นพบไดโนเสาร์ ทั้งในวัฒนธรรมร่วมสมัยในเชิงวิทยาศาสตร์และวรรณกรรม

อย่างไรก็ตาม ทะเลสาบหลายแห่งที่เป็นที่พบสัตว์ประหลาดทะเลสาบ ได้กลายเป็นสถานที่ท่องเที่ยวที่สำคัญ สร้างเงินให้กับชุมชนได้เป็นจำนวนมาก เช่น ทะเลสาบล็อกเนสส์, ทะเลสาบโอคานากัน ในแคนาดา, ทะเลสาบคานาส ในเขตปกครองตนเองซินเจียง ของจีน หรือป่าคำชะโนด หรือบึงโขงหลง ของไทย

ตัวอย่างสัตว์ประหลาดทะเลสาบ

สัตว์ประหลาดล็อกเนสส์, ทะเลสาบเนสส์, สกอตแลนด์
โอโกโปโก, ทะเลสาบโอคานากัน, แคนาดา
เชสซี, อ่าวเชสปิก, สหรัฐอเมริกา
แชมป์, ทะเลสาบแชมเพลน, สหรัฐอเมริกา

แคดโบโรซอรัส, อ่าวแคดโบโร, แคนาดา
สัตว์ประหลาดทะเลสาบเทียนฉือ, ทะเลสาบเทียนฉือ, จีน
โมแกเล-อึมแบมเบ, แม่น้ำคองโก, ใจกลางทวีปแอฟริกา
พญานาค, แม่น้ำโขง, บึงโขงหลง, ไทย
ปลาไหลขน, เตเนริเฟ่, สเปน
# ฟุตซอลทีมชาติโคลอมเบีย
ฟุตซอลทีมชาติโคลอมเบีย เป็นทีมฟุตซอลซึ่งเป็นตัวแทนของโคลอมเบียในการแข่งขันระดับนานาชาติเช่น ฟุตซอลชิงแชมป์โลก และ ฟุตซอลชิงแชมป์อเมริกาใต้ และอยู่ภายใต้การดูแลของสหพันธ์ฟุตบอลโคลอมเบีย

ในปี2012 ทีมชาติโคลอมเบียได้ไปเล่นในฟุตซอลชิงแชมป์โลกที่ประเทศไทยเป็นครั้งแรกและได้อันดับที่ 4 ในปีเดียวกันนั้นเอง ส่วนในการแข่งขันฟุตซอลชิงแชมป์อเมริกาใต้นั้นทีมชาติโคลอมเบียเคยได้อันดับที่ดีที่สุดคืออันดับที่ 4 ในปี 2001 และ 2005

 รายการการเข้าร่วม 
ฟุตซอลชิงแชมป์โลก

ฟุตซอลชิงแชมป์โลกประวัติการแข่งขันฟุตซอลชิงแชมป์โลกปีรอบอันดับ 1989ไม่ได้เข้าร่วมทีมที่ถูกเชิญเท่านั้น 1992มีสิทธิเล่น ฟุตซอลโกปาอาเมริกา 1996 2000 2004ไม่ผ่านรอบคีดเลือก 2008 2012อันดับที่ 4อันดับ47304191863032014 2016รอบ16ทีมอันดับ1241308752031416รวมอันดับ4คือดีที่สุด2/8114342725115063430

ฟุตซอลโกปาอาเมริกา

ปีรอบอันดับ 1992ไม่ได้เข้าร่วม 1995 1996 1997 1998 1999 2000 2003รอบแรก210187 2008อันดับที่ 55th3201127 2011อันดับที่ 44th63121211 2015อันดับที่ 44th5203712 2017อันดับที่ 55th52212619รวมอันดับที่4คืออันดับดีที่สุด5/122110386556

Futsal Confederations Cup

ปีรอบอันดับ  Libya 2009ไม่ได้เข้าร่วม Brazil 2013อันดับที่ 22nd42021011 Kuwait 2014ไม่ได้เข้าร่วมรวมอันดับที่2คืออันดับที่ดีที่สุด1/3320197

ฟุตซอลกรังด์ปรีซ์

ปีรอบอันดับ บราซิล 2005อันดับที่22nd4301107 บราซิล 2006ไม่ได้เข้าร่วม บราซิล 2007 บราซิล 2008รอบก่อนรองชนะเลิศ6th4202107 บราซิล 2009ไม่ได้เข้าร่วม บราซิล 2010 บราซิล 2011 บราซิล 2013 บราซิล 2014อันดับที่22nd42021216 บราซิล 2015อันดับที่33rd5302911 บราซิล 2016TBDรวมอันดับที่2คืออันดับที่ดีที่สุด4/111710074141

 AMF 
AMF Futsal World Cup

ปีรอบอันดับ 1982อันดับที่ 44th62131411 1985Did not Enter 1988 1991อันดับที่99th 1994อันดับที่22nd63212412 1997อันดับที่66th6411399 2000ชนะเลิศ1st64113913 2003อันดับที่22nd75114019 2007อันดับที่33rd65014017 2011ชนะเลิศ1st6600336 2015ชนะเลิศ1st6600346 2019TBDรวมอันดับดีที่สุดคือแชมป์9/1249+35+6+8+263+93+

ผลการแข่งขัน

ฟีฟ่า

2016

2017

 ผู้เล่น 

 ฟีฟ่า 
จากชุด ฟุตซอลชิงแชมป์โลก 2016.

เป็นเจ้าภาพ

ฟีฟ่า
ฟุตซอลชิงแชมป์โลก:
 อันดับที่4 (1): 2012
ฟุตซอลโกปาอาเมริกา:
 อันดับที่4 (2): 2011, 2015
Futsal Confederations Cup:
 อันดับที่2 (1): 2013
Grand Prix de Futsal:
 อันดับที่2 (2): 2005, 2014
 อันดับที่3 (1): 2015
Bolivarian Games: 
 ชนะเลิศ (1): 2009 Sucre
 อันดับที่2 (1): 2013 Trujillo
South American Games:
 อันดับที่3 (2): 2010 Medellín, 2014 Santiago

AMF
AMF Futsal World Cup:
 ชนะเลิศ (3): 2000, 2011, 2015
 อันดับที่2 (2): 1994, 2003
 อันดับที่3 (1): 2007
 อันดับที่4 (1): 1982
South American Futsal Championship:
 ชนะเลิศ (1): 2014
 อันดับที่2 (1): 1998
 อันดับที่3 (1): 1977
Pan-American Futsal Championship:
 ชนะเลิศ (2): 1990, 1993
 อันดับที่2 (1): 1996
 อันดับที่3 (2): 1984, 1999
World Games:
 ชนะเลิศ (1): 2013
# ฟูจิวาระ โนะ คิมิโกะ
ฟูจิวาระ โนะ คิมิโกะ (1775 – 1847) จักรพรรดินีแห่งญี่ปุ่นโดยเป็นจักรพรรดินีใน จักรพรรดิโกะ-ฟูกากูซะ

 พระโอรส-ธิดา 
 พระธิดาองค์ที่ 2 : เจ้าหญิงทากาโกะ (Takako-naishinnō)
 พระธิดาองค์ที่ 3 : เจ้าหญิงเรโกะ (Reiko-naishinnō) (จักรพรรดินีใน จักรพรรดิโกะ-อุดะ)
# สัตว์ประหลาดทะเล
สัตว์ประหลาดทะเล  เป็นสัตว์ประหลาดหรืออสูรกายที่ปรากฏทั้งในตำนานหรือเทววิทยา  ที่เชื่อกันว่าอาศัยอยู่ในทะเลหรือมหาสมุทร และมักคิดว่ามีขนาดมหึมา สัตว์ประหลาดทะเลมีได้หลายรูปแบบ ได้แก่ มังกรทะเล หรืองูทะเลหรือสัตว์หลายชนิด พวกมันมักมีลำตัวลื่นและมีเกล็ดและมักปรากฏภาพว่าคุกคามเรือหรือพ่นน้ำใส่ คำจำกัดความของคำว่า "สัตว์ประหลาด" เป็นอัตนัย และสัตว์ทะเลบางชนิดอาจได้รับการยอมรับจากสิ่งมีชีวิตที่เป็นที่ยอมรับทางวิทยาศาสตร์ เช่น วาฬ รวมถึงหมีกที่มีขนาดใหญ่

การพบเห็นสัตว์ประหลาดทะเล มีทั่วทุกมุมโลกIn the Wake of the Sea-Serpents by Bernard Heuvelmans (1968, Hardcover) ISBN 13: 9780809058150 จนถึงกระทั่งขั้วโลก เช่น มหาสมุทรใต้

การพบเห็นที่ขึ้นชื่อ เช่น ฮันส์ เอดจน์ มิชชันนารีชาวนอร์เวย์ ขณะโดยสารทางเรือเพื่อไปเผยแผ่ศาสนาที่เกาะกรีนแลนด์ว่าได้พบเห็นสัตว์ประหลาดเมื่อวันที่ 6 กรกฎาคม ค.ศ. 1734 ว่ามันมีปากที่แหลมยาว ลำตัวยาว คอยาว มันชูคอขึ้นเหนือน้ำ  มีหนังที่เหี่ยวย่น และมันก็ดำลงไปในน้ำและชูส่วนหางขึ้น โดยประมาณแล้วลำตัวของมันขนาดความยาวพอ ๆ กับเรือที่เขาโดยสารเลยทีเดียว

ซากของสัตว์ประหลาดทะเลถูกรายงานว่าพบเห็นมาตั้งแต่สมัยโบราณ โดยซากที่ระบุไม่ได้จะถูกเรียกว่ากล็อบสเตอร์ กรณีกล็อบสเตอร์ที่ขึ้นชื่อเกิดขึ้นเมื่อปี ค.ศ. 1977 ที่นอกชายฝั่งของนิวซีแลนด์ เมื่อเรือประมงสัญชาติญี่ปุ่นลำหนึ่งชื่อ ซุยโยะ-มะรุ ได้กว้านเอาซากของสิ่งมีชีวิตขนาดใหญ่ขึ้นมาจากใต้ทะเล ซึ่งซากนั้นอยู่ในสภาพเน่าเปื่อยและส่งกลิ่นเหม็นเต็มที่ แต่ทว่ามีรูปลักษณะคล้ายคลึงกับสัตว์เลื้อยคลานทะเลที่สูญพันธุ์ไปแล้วตั้งแต่ยุคก่อนประวัติศาสตร์ คือ เพลสิโอซอร์ ซึ่งได้มีการบันทึกและถ่ายภาพเก็บเอาไว้ ก่อนจะทิ้งลงทะเลไป ต่อมาได้กลายเป็นที่ฮือฮาและสนใจในแวดวงวิทยาศาสตร์อย่างมาก จนกระทั่งถูกประทับลงบนดวงตราไปรษณียากรของบราซิล ซึ่งกรณีนี้ได้ถูกอธิบายโดยเอฟบีไอว่า เป็นซากที่เน่าสลายของปลาฉลามบาสกิน  ในทำนองเดียวกันการทดสอบดีเอ็นเอยืนยันว่าสัตว์ทะเลที่เกยตื้นบนฝั่งของนิวฟันด์แลนด์ ในเดือนสิงหาคม ค.ศ. 2001 ว่าเป็นวาฬสเปิร์มCarr, S.M., H.D. Marshall, K.A. Johnstone, L.M. Pynn & G.B. Stenson 2002. How To Tell a Sea Monster: Molecular Discrimination of Large Marine Animals of the North Atlantic. Biological Bulletin 202: 1-5. 

ตัวอย่างสัตว์ประหลาดทะเล

ที่ปรากฏตามความเชื่อดั้งเดิม
คราเคน
คธูลู
ไซเรน
เลวีอาธาน
ฮิปโปแคมปัส
เงือก
สคิลลา
ทานิวา
ในบันเทิงคดีร่วมสมัย
ก็อตซิลลา
โมบิดิก

หมึกยักษ์
กิลล์แมน
จอว์ส
สัตว์ที่คล้ายคลึงกัน
เนสซี
แคดโบโรซอรัส
แชมป์
โอโกโปโก
เชสซี
มอแรก

ดูเพิ่ม
บลุป
กล็อบสเตอร์
อ้างอิง

แหล่งข้อมูลอื่น

category:สัตว์ประหลาด
category:สัตว์น้ำ